Ukraina Premyer Ligasi to‘xtatildi. RPL esa navbatdagi turni qoldirishni muhokama qilmoqda

Ukraina futbol federatsiyasi rasman Premyer Liga bahslarini to‘xtatdi.

Rossiya va Ukraina o‘rtasidagi urush sababli Ukraina chempionati bahslari to‘xtatildi.
Shuningdek, Rossiya chempionatining 19-turi o‘yinlari ham qoldirilishi mumkin. Ayni vaqtda RPL bu masalani muhokama qilmoqda, deya xabar qilmoqda “RB Sport”.
RPL 19-turini surish borasida ikkita variant ko‘rib chiqilmoqda — 8–9-mart va 16–17-mart.
Rossiya prezidenti Vladimir Putin 24-fevral kuni Donbassda “maxsus harbiy operatsiya” boshlanganini e’lon qildi. Ayni vaqtda Ukrainaning qator hududlarida harbiy harakatlar davom etmoqda.